Aalborg Kommune advarer i en pressemeddelelse om at veje og fortove i hele kommunen er meget glatte fredag. Vinterberedskabet blev ellers sat i værk torsdag aften og nat, men på grund af regnbyger i løbet af natten og fredag morgen er saltet skyllet væk fra veje og fortove. De glatte veje i Aalborg og Himmerland i øvrigt var fredag formiddag skyld i ikke mindre end otte færdselsueheld. I alle tilfælde var det materielet, der tog størst skade.
Aalborg Kommune saltede i flere omgange veje og fortove torsdag, men regnen har skyllet saltet væk.